Iana
Vide etiam paginam discretivam: Iana (discretiva). Iana (Russice Яна, Iana, Iacutice Дьааҥы, D'aangy) est flumen in re publica Iacutia Russiae. In montibus Verchoianensibus incipit, circiter 872 chiliometra patet et in sinum Ianensem maris Lapteviorum effunditur. Per taigam desertam et saxosam et per tundram aquas fert. Verchoiansk (Urbs Ianae Superioris) et Nizhneiansk (Urbs Ianae Inferioris) oppida ad Ianam sita sunt.